**Ljekarna Križevci**

P. Zrinskog 1, Križevci

URBROJ: 2137-22-25-20

Križevci, 3. veljače 2025.

Temeljem članka 30. Statuta Ljekarne Križevci, ravnateljica Ljekarne raspisuje

**NATJEČAJ**

**Za prijam u radni odnos:**

* Magistar/magistra farmacije – 1 izvršitelj, na neodređeno vrijeme, puno radno vrijeme

**Ključni poslovi i zadaci:**

* Izdavanje lijekova na recept i bez recepta, medicinskih proizvoda i ostalih proizvoda propisanih zakonom.
* Izrada i izdavanje magistralnih i galenskih pripravaka u skladu s važećim standardima.
* Pružanje stručnog i individualiziranog savjetovanja pacijentima o primjeni lijekova, dodacima prehrani i medicinskim proizvodima.
* Briga o kvalitetnoj opskrbi ljekarne i narudžbama.
* Suradnja s liječnicima i ostalim zdravstvenim djelatnicima radi osiguravanja optimalne skrbi za pacijente.
* Provođenje smjernica Dobre ljekarničke prakse i načela etike i deontologije ljekarničke djelatnosti.
* Pružanje kvalitetne farmaceutske skrbi pacijentima
* Praćenje novosti u donošenju zakona i pravilnika u zdravstvenoj zaštiti i provođenje donesenih odluka.
* Aktivno sudjelovanje u promociji zdravlja i zdravstvenom savjetovanju.

**Uvjeti za prijavu:**

* VSS, magistar farmacije
* Odobrenje za samostalan rad (važeća licenca) izdana od Hrvatske ljekarničke komore
* Motiviranost, odgovornost i predanost poslu.
* Proaktivnost i otvorenost prema novim izazovima.
* Poznavanje rada na računalu (MS Office, ljekarnički softver, poželjno poznavanje Eskulap programa).
* Poželjno iskustvo u mentoriranju, sudjelovanju u edukacijama ili projektima iz područja farmacije.
* Izražene komunikacijske i organizacijske vještine
* Sposobnost rada u timu i orijentacija na pacijenta
* Visoka razina odgovornosti, točnosti i pedantnosti
* Vozačka dozvola B kategorije

**Pri prijavi potrebno je priložiti:**

* Vlastoručno potpisanu prijavu
* Vlastoručno potpisanu zamolbu
* Vlastoručno potpisan životopis
* Dokaz o ispunjavanju uvjeta stupnja obrazovanja/stručne spreme (preslika diplome ili potvrde o stečenom akademskom nazivu magistar farmacije)
* Presliku važećeg odobrenja Hrvatske ljekarničke komore za samostalan rad ili preslika važećeg Rješenja Hrvatske ljekarničke komore o izdavanju Odobrenja za samostalan rad
* Presliku isprave o dokazu o hrvatskom državljanstvu (domovnica, osobna iskaznica, vojna iskaznica ili putovnica)
* Preslika vozačke dozvole
* Elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od 30 dana od dana objave natječaja
* Uvjerenje da se protiv osobe ne vodi kazneni postupak (ne stariji od 3 mjeseca od dana objave ovog natječaja)

U prijavi na natječaj potrebno je navesti osobne podatke podnositelja prijave (ime i prezime, adresa stanovanja, broj telefona/mobitela te adresa elektroničke pošte).

Isprave se prilažu u neovjerenom presliku, a prije izbora kandidata predočit će se izvornik.

Kandidati se primaju uz obavezni probni rad u trajanju šest mjeseci.  
  
Sukladno članku 13. stavku 2. Zakona o ravnopravnosti spolova („Narodne novine“ br. 82/2008, 69/2017), na natječaj se mogu prijaviti osobe oba spola.  
  
Kandidati koji se pozivaju na pravo prednosti pri zapošljavanju prema posebnim propisima, dužni su priložiti svu propisanu dokumentaciju.

Kandidati koji se pozivaju na pravo prednosti pri zapošljavanju na temelju Zakona o hrvatskim braniteljima iz Domovinskog rata i članovima njihovih obitelji (NN, br. 121/17, 98/19, 84/21) dužni su uz prijavu na natječaj dostaviti dokaze o ispunjavanju traženih uvjeta iz natječaja i dokaze iz čl. 103. navedenog Zakona. Popis dokaza potrebni za ostvarivanje prava prednosti pri zapošljavanju dostupni su na internetskoj stranici Ministarstva hrvatskih branitelja – poveznica: <https://branitelji.gov.hr/zaposljavanje-843/843>.

Kandidati koji se pozivaju na pravo prednosti pri zapošljavanju na temelju Zakona o civilnim stradalnicima iz Domovinskog rata (NN, br. 84/21) dužni su uz prijavu na natječaj dostaviti dokaze o ispunjavanju traženih uvjeta iz natječaja i dokaze iz čl. 49. navedenog Zakona. Popis dokaza potrebni za ostvarivanje prava prednosti pri zapošljavanju dostupni su na internetskoj stranici Ministarstva hrvatskih branitelja – poveznica: <https://branitelji.gov.hr/zaposljavanje-843/843>.

Kandidati koji se pozivaju na pravo prednosti pri zapošljavanju sukladno čl. 9. Zakona o profesionalnoj rehabilitaciji i zapošljavanju osoba s invaliditetom (NN, br. 157/13, 152/14, 39/18, 32/20), dužni su se pozvati na čl. 9. istog Zakona, uz prijavu na natječaj dužni su dostaviti dokaze o ispunjavanju traženih uvjeta iz natječaja i dokaze o priznatom statusu osobe sa invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Kandidatima prijavljenim na natječaj smatrat će se samo osoba koja podnese pravovremenu i urednu prijavu sa svim prilozima te ispunjava formalne uvjete iz natječaja.

Kandidati koji podnesu pravovremenu i potpunu prijavu i ispunjavaju uvjete iz natječaja mogu biti pozvani na testiranje, razgovor i/ili pisanu provjeru znanja, sposobnosti i vještina bitnih za obavljanje poslova traženog radnog mjesta. U tom slučaju, kandidati će biti pozvani putem elektroničke pošte.

Nepravovremene i nepotpune prijave neće se razmatrati. Osobe koje podnesu prijave izvan roka prijave (nepotpune i nepravovremene prijave) ili ne ispunjavaju formalne uvjete iz javnog natječaja ne smatraju se kandidatima/kandidatkinjama prijavljenim na natječaj.

Svi zaprimljeni osobni podaci iz zamolbi kandidata prikupljaju se i obrađuju isključivo u svrhu provedbe natječaja te se potom arhiviraju i neće se više koristiti u druge svrhe, a kandidati podnošenjem zamolbe pristaju na navedeno, sve u skladu s Općom uredbom o zaštiti podataka i Zakonu o provedbi opće uredbe o zaštiti podataka („Narodne novine“ broj 42/18.).

Prijave na natječaj s dokazima o ispunjavanju uvjeta dostavljaju se isključivo poštom, preporučeno, na adresu:

Ljekarna Križevci, Petra Zrinskog 1, 48260 Križevci, s naznakom „za natječaj“.

Natječaj je otvoren do 17. veljače 2025.

**Selekcijski proces će uključivati:**

* 1. Provjeru ispravnosti prijava
  2. Komisijski intervju
  3. Test stručnih znanja

Objavom obavijesti o izboru kandidata na internetskoj stranici Ljekarne Križevci kandidati će biti obaviješteni o rezultatima natječaja.

Ljekarna Križevci zadržava pravo ne odabrati nijednog kandidata i u svakom trenutku poništiti natječaj, bez obveze pružanja dodatnog obrazloženja ili preuzimanja odgovornosti prema kandidatima.

Za Ljekarnu Križevci:

Mirela Martinović, mag.pharm.

ravnateljica